Document ID: 32007D0500

ODLOČBA KOMISIJE
z dne 16. julija 2007
o spremembi Odločbe 2001/781/ES o sprejemu priročnika sprejemnih organov in glosarja pisanj, ki se vročajo v skladu z Uredbo Sveta (ES) št. 1348/2000 o vročanju sodnih in zunajsodnih pisanj v civilnih ali gospodarskih zadevah v državah članicah
(notificirano pod dokumentarno številko C(2007) 3365)
(2007/500/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Gospodarske skupnosti,
ob upoštevanju Uredbe Sveta (ES) št. 1348/2000 z dne 29. maja 2000 o vročanju sodnih in zunajsodnih pisanj v civilnih ali gospodarskih zadevah v državah članicah (1) in zlasti točke (a) člena 17 Uredbe,
po posvetovanju z odborom, ustanovljenim s členom 18 Uredbe (ES) št. 1348/2000,
ob upoštevanju naslednjega:
(1)
Za izvajanje Uredbe (ES) št. 1348/2000 je bilo treba pripraviti in objaviti priročnik s podatki o sprejemnih organih iz člena 2 Uredbe. Priročnik je v Prilogi I k Odločbi Komisije 2001/781/ES z dne 25. septembra 2001 o sprejemu priročnika sprejemnih organov in glosarja pisanj, ki se vročajo v skladu z Uredbo Sveta (ES) št. 1348/2000 o vročanju sodnih in zunajsodnih pisanj v civilnih ali gospodarskih zadevah v državah članicah (2).
(2)
Zaradi sprememb v podatkih, ki jih je v skladu s členom 2(4) Uredbe (ES) št. 1348/2000 Komisiji sporočila Francija, je priročnik treba spremeniti.
(3)
Odločbo 2001/781/ES je zato treba ustrezno spremeniti -
SPREJELA NASLEDNJO ODLOČBO:
Edini člen
Priročnik s podatki o sprejemnih organih v Prilogi I k Odločbi 2001/781/ES se spremeni v skladu s prilogo k tej odločbi.
Ta odločba je naslovljena na države članice.
V Bruslju, 16. julija 2007

Labels: 12
11
15
18